钦定古今图书集成/方舆汇编/职方典/第1345卷 > 《新兴县志》
## 钦定古今图书集成/方舆汇编/职方典/第1345卷 > 《新兴县志》

宝峰山　，在县北一十里。上有宝峰废寺。其下居民虽割隶东安山，犹属境内。

车冈　在县北二十里，为通邑下关水口。乡官赖廷正募缘建庵。

崖楼山　，在县西北三十里。耸峻壁立，上有飞崖，势若楼台状。在芙蓉都，虽割去东安，山南犹属新兴。

乌石山　在县东一里。一石孤立，独当道旁。兵宪冒起宗刻题“特秀” 二字。有诗。邑人李济九建李庵于石右。

沙邝岭　在县东六十里，为一方险要。

马猴岭　在县东五十里。界枕高明广泽深林，为寇盗出没宜防。

布辰岭　在县东四十里，路通高明险要。黑石　，在县东南一十六里社墟河旁有寺。其侧即岱山寺，自天露山移来者。又旁有老鼠石，有“鑴” 字其上。

罗伞顶　在县东南十里，圆覆如张盖然。“象窝顶　” 在县东南三十里密洞村之后。为一方之险要。

大塘坳　在县东南四十里双石顶旁。为一方险要。

象山　在县西二里。邑贡生黄允宗建庵狮山　，在县西二里。

鸡公脑　在县西，宁化都一十五里。

桐山　在县西宁化都十五里，高百丈。明天启六年，邑贡生梁州岳建寺，知县张复普题曰“小西天。”

黎洞山　在县西宁化都二十五里。有般若庵，邑人梁亨泰建。

仙座山　在县西三十里。有白花庵，贡生吴开东建。

石羊山　在县西宁化都天塘外洞，离城八十里。其龙脉自天塘跌伏，至此顿起大山，群峰突屹，为新兴、阳春、恩平、开平、高明、新宁、新会、南海、顺德、香山数县之祖。顶上有鱼塘一口，四时不涸。立庙祀神，名曰“石羊。” 郡主每遇大旱，求之则应。

郎冈山　在县西宁化都七十里，界东安。李广顶　，在县西宁化都七十里，天塘内洞欧村路口。

那康岭　在县西宁化都八十里天塘内洞路通东安，险要。

冈牌山　在县西南宁化都白村一十里，周二十馀里，古有大缘寺废。至明天启三年，简元符等重建，改名延寿寺。明末圮，尚馀六祖殿一间。灯心堂山　在县西二十里，有庵，贡生陈文康建。

茶山　在县西南一十五里。盘曲迂回，广植茶竹。有“茶山庵” ，贡生叶梦华建。

大遍山　在县西南二十里。群山连峙，广隰平衍。中有竹院山庵，贡生陈贲建。又左数亩有小寺。右旁山有聚石庵，贡生陈图建，今废。

穆浑山　在县东南二十五里。形势盘桓，有穆浑庵。

化身岩　，去龙山十里。顺治丙申，邑举人潘毓珩书“化身岩” 三大字，付僧真唯勒石。

香灯冈　在县南，去龙山一里许。

袈裟石　，在龙山初发脉分枝处，形肖袈裟，上有坐布纹痕及草鞋印迹。六祖还龙山时曾憩此。

“三贤顶　” 在国恩寺后。为障山。高耸峻峭。峰顶圆净。三山并列。俨若三宝。并坐而持咒。

左天王岭　　右天王岭　在国恩寺后，两山高拔，侍卫于三宝顶之左右面各朝中如护法，故名。

多妙石　在袈裟石之旁。悬崖瀑布，下触石坪，水花喷飞，激湍响应，上有茅庵。

舁子石　，在右天王岭大石之上，有一小石在背，若负子然。

珉坑　由龙山左迤入一里为珉坑。山水清峭，有吕仙庵，邑学生伍应心建。

韵谷　在县南二十里。木多山荔，岩壑奇古。邑学生冯范卜筑其上。

云根　在县南二十里。有岩穴流泉之胜。明永避乱，士流栖集，贡生𥳑兆元筑“云根书屋” 以居。虎岩　在县南二十里。有泉石之胜，贡生潘当亨、叶宜高有诗。

风门坳　在县南五十里。即里洞岭出入要路。猫爪岭　在县南五十里。险要。

王高尖　在县南四十里。朝南属阳春，朝北属新兴，为邑隘区。

允河水　发源布辰、石狗二处，合流于允河村，与通利水合。

大稳河水　经大稳村，逆上合流索水中有蜡石，堪供清翫。

三庙迳水　，发源那康岭，出河头，合流于洞口。高公喉水　，在县西南五十里，自龙迳出河头。龙潭　，在国恩寺后，渊深无底。相传每风雨时，光怪出没，与东河水隔山暗通。自东水乡民推石塞窍，潭遂淤为湖田。

“金刚湾　” ，离国恩寺山门数武，卢溪纡回成潭，今河水迭改，此湾尚存。

龙湾　在小南路东水坊，即龙山三宝顶之后缠水，离龙山十五里。湾有石窦，大小二窍，其水从窦出，与龙山后潭通流。每有牛羊经涉，入诸窦则出诸潭。土人虑之，堆石以塞。今湾尚在，抛石水中，五色采文具现。

盥手池　，在寺门之左。《佛骨入曹溪》之后国恩寺屡塑，师像，弗肖。相传有一僧诣寺，自言善此技，举手逼真。既成辞去，向池盥手，忽不见云。邑进士严贞诗“浣手池开宝相花” ，即此。

蚬窝湾　：在县东南三十里。深广澄澈，游鳞竞集。

车头湖　在县北二十五里。

布填湖　在县东十里

分司前井　在城隍庙右。

锦水井　在碧冈庙旁

“龙兴寺井　” 在县北街龙兴寺大门之内。“夏院水井　” 在南城外旧夏院寺址。

北门井　在县北门外

天妃庙井　在县西门外仅一里。地中发泉，清洌可爱。

《十里井　》，从石臼出，清洌异常。

蕨村井　在县北蕨村二十里。水泉溢出，高于他水尺馀，平时则澄澈可鉴，每至辰未二时，辄浑浊，流木屑灰尘等物，良久如常。

冽井　在县署旧县丞衙内，今为东园。邑尹李超开掘，源泉洴发，深阔倍常，以供宅内朝夕及

园中灌溉之用